stanford-oval/wikipedia huggingface dataset:
תא דופני
מחלות

כיב פפטי – בקיבה עצמה או בתריסריון - עקב חומציות יתר.
אנמיה ממארת – מחלה אוטואימונית שפוגעת בתאים הדופניים, או בפקטור הפנימי, או בשניהם גם יחד. זו הסיבה השכיחה ביותר לחוסר של ויטמין B12.
אכלורהידריה – מחלה אוטואימונית נוספת, הפוגעת בתאי הדופן בקיבה, ומפחיתה את החומצה בקיבה.
שמואל בן-דוד

| --- | --- |

 לידה:  3 בנובמבר 1884 סופיה, נסיכות בולגריה 
 פטירה:  17 בדצמבר 1927 (בגיל 43) ירושלים, פלשתינה (א"י) 
 מקום קבורה:  בית הקברות היהודי בהר הזיתים 
 מקום לימודים:  אקדמיה ז'וליאן (1913)  בצלאל, בית מדרש לאמנות ולמלאכות-אמנות (1908)  האקדמיה הלאומית לאמנויות, סופיה 
 
שמואל בן-דוד (דוידוב) (באנגלית: Shmuel Ben David;‏ י"ד באדר ב' ה'תרמ"ד 3 בנובמבר 1884 – כ"ג בכסלו ה'תרפ"ח, 17 בדצמבר 1927) היה צייר ואמן ארץ-ישראלי יליד בולגריה.
ביוגרפיה

שמואל בן-דוד נולד בסופיה שבבולגריה בשם שמואל דוידוב. הוא למד בבית הספר אליאנס של כל ישראל חברים בבולגריה ובגימנסיה ממשלתית. את לימודי האמנות החל באקדמיה לאמנות בסופיה, שם היה תלמידו של בוריס שץ.
עם הקמת בית ספר בצלאל עלה בן-דוד לארץ ישראל, בהזמנתו של שץ, והיה אחד מן התלמידים במחזור הראשון של בית הספר. בבית הספר עבד במחלקת השטיחים כתלמיד בכיר ואחר כך כמורה. בשנת 1907 נבחר לראש ועד התלמידים והעובדים של "בצלאל". בשנת 1909 החל ללמד פרספקטיבה ועיטור בבית הספר.
בשנת 1907 נשא לאשה את יהודית בת נחמן קיפֶּר מרוסיה (אחותו של המחנך משה נחשון (קיפר)), לבני הזוג נולדו שלושה ילדים. בשנים 1912–1913 למד באקדמיה ז'וליאן בפריז. עם שובו מצרפת חזר והמשיך להורות ב"בצלאל" ובמקומות נוספים כגון הגימנסיה העברית רחביה, בבית המדרש למורים העברי ובבית-הספר לבנים בירושלים.
במהלך שנות העשרים של המאה ה-20 היה חבר באגודת אמנים עברית ואף היה היו"ר וחבר הוועד של האגודה.
גלריה

שער לחוברת גלויות בעיצוב בן-דוד
דיוקן אישה, לא מתוארך
שמן על בד, גובה 39 ס"מ, אורך 25 ס"מ
אוסף פרטי
נער תימני, 1910-1908 בקירוב
הדפס-אבן
גלויה (1917 בקירוב) עם נוסח הצהרת בלפור
דיוקן אשה, 1927-1909
הדפס-אבן
דיוקן נער (1927-1909)
הדפס סטנסיל
מתפללים ליד הכותל המערבי (1927-1906)
אפליקציה ורקמה
שכונת שבזי

| --- | --- |

רחוב שבזי
 מידע
 עיר:   תל אביב-יפו
 מדינה:  ישראל ישראל
 קואורדינטות:  32°03′47″N 34°45′57″E﻿ / ﻿32.0631°N 34.76571944°E﻿ / 32.0631; 34.76571944
  מפת מיקום  מפה דינמית   (למפת תל אביב מוגדלת) שכונת שבזי(למפת תל אביב רגילה) שכונת שבזי(למפת גוש דן רגילה) שכונת שבזי(למפת גוש דן מוגדלת) שכונת שבזי  he שכונת שבזיhe שכונת שבזימפת  מרכז __ תל אביב (in English: Tel Aviv) [‌גוש דן וסביבותיו‌]ממזרח: __ בני ברק (in English: Bnei Brak), __ רמת גן (in English: Ramat Gan), __ גבעתיים (in English: Givatayim) ממערב: הים התיכון (in English: PAM) tabBackground:;tabBorder:#aaa;defaultTab:0;
 
שכונת שבזי היא שכונה ותיקה בדרום-מרכז תל אביב-יפו. כיום נחשבת לאזור מגורים ומסחר פופולרי. השכונה סמוכה לשכונות הוותיקות: כרם התימנים ונווה צדק.
היסטוריה

השכונה היא מהשכונות היהודיות הראשונות באזור יפו ותל אביב, ונוסדה עוד בטרם הקמת "אחוזת בית"-תל אביב. השכונה קרויה על שמו של גדול משוררי יהדות תימן, רבי שלום שבזי, ומורכבת למעשה משתי שכונות קטנות: "מחנה יהודה" (1896) ו"מחנה יוסף" (1904). השכונה הוקמה על ידי עולים מתימן (רובם מהעיר עדן).
גבולות השכונה הם: רחוב המרד במערב, רחוב יצחק אלחנן בצפון, רחוב שבזי במזרח ורחוב זרח ברנט בדרום.
הרחוב הראשי של השכונה נקרא בשם שבזי, ומהווה את מרכז חיי התרבות של השכונה.
בעקבות תוכנית השימור, שינתה השכונה את פניה. האוכלוסייה התחלפה, בתים רבים בשכונה שופצו או נבנו מחדש. רחוב שבזי, הרחוב הראשי של השכונה, הפך לרחוב אופנתי שוקק חיים ובו חנויות מעצבים של ביגוד, תכשיטים ואבזור הבית, חנויות למתנות ומזכרות וספרים, וגלריות ליצירות אמנות, בתי קפה ומסעדות.
נוי ועציצים למכירה ברחוב
רחוב שבזי
ריצ'רד האמונד

| --- | --- |

 לידה:  19 בדצמבר 1969 (בן 54) סוליהול, הממלכה המאוחדת 
 שם לידה:  Richard Mark Hammond 
 מדינה:  הממלכה המאוחדת 
 תקופת הפעילות:  מ-1998 
 מקום לימודים:  Harrogate College  בית הספר ריפון  בית הספר סוליהאל 
 בן או בת זוג:  Amanda Etheridge (2002–?) 
 מספר צאצאים:  2 
 https://thehamsterscage.co.uk
 פרופיל ב-IMDb
 
ריצ'רד מארק האמונד (באנגלית: Richard Mark Hammond; נולד ב-19 בדצמבר 1969, בברמינגהאם, אנגליה) הוא ידוען בריטי, שדרן רדיו, כותב טור בעיתון הדיילי מירור ומנחה תוכניות טלוויזיה.
נקודות חשובות בקריירה הטלוויזיונית שלו הן התוכנית טופ גיר והמסע הגדול, אותה הגיש לצד ג'רמי קלארקסון וג'יימס מיי, אומני הבריחה הגדולים שבה השתתף ביחד עם טורי בלייצ'י והתוכנית Brainiac והתוכנית קשרים הנדסיים אותן הגיש לבד.
האמונד ידוע בכינוי "האוגר" - כינוי חיבה שנתנו לו שני המנחים שעימם מגיש את התוכנית "טופ גיר", המתייחס לקומתו הנמוכה יחסית (1.68 מ).
בשנת 2006, עבר תאונה קשה בעת ניסיון לשבור את השיא למהירות נהיגה בבריטניה. האמונד ביצע את הנסיעה במסגרת התוכנית. הוא שקע בתרדמת והעונה של "טופ גיר" הופסקה עד שחזר.
בשנת 2017 האמונד עבר תאונה נוספת, הפעם בתוכנית המסע הגדול שבה נסע במכונית העל החשמלית מתוצרת רימאק, רימאק נברה השווה כ-2 מיליון יורו, לאחר שסיים את המסלול ולא האט בפניה חדה שהייתה אחרי קו הסיום ונזרק במורד הגבעה והתהפך מספר פעמים עד שהמכונית נעצרה על גבה, האמונד חולץ שניות לפני שהמכונית עלתה באש כליל.
ביוגרפיה

ריצ'רד האמונד נולד בסוליהאל, פרבר של ברמינגהאם, נכד לעובדים בתעשיית הרכב המקומית.
בשנות ה-80, בהיותו בן 11, עזבה משפחתו של האמונד את ברמינגהאם, ועברה להתגורר בעיירה רייפון שביורקשייר. מבית הספר היסודי הפרטי שבו למד כשגר בסוליהאל, עבר האמונד לתיכון המסורתי ברייפון. בין השנים 1987–1989 למד במכללה של הארוגייט ללימודי אמנות וטכנולוגיה, והוא בעל תעודת גמר בתקשורת ויזואלית.
קריירה בטלוויזיה וברדיו > רדיו

לאחר סיום לימודיו החל להגיש תוכנית ברדיו מקומי קטן ואט אט הפך לשדרן מוביל בתחנה. עם השנים שידר בתחנות רדיו רבות (רובן תחנות השייכות לבי.בי.סי).
קריירה בטלוויזיה וברדיו > טלוויזיה

את הקריירה בטלוויזיה החל בהגשת תוכנית בערוץ Men & Motors.
בקריירה של האמונד תוכניות רבות מכל הסוגים. תוכנית בולטת, היא סדרת המדע הקומית Brainiac, ששימש כמנחה שלה, ובה ביסס האמונד את מעמדו כאחד מאנשי הטלוויזיה האהובים בבריטניה.
גולת הכותרת בקריירה של האמונד היא התוכנית "טופ גיר" אותה הוא מנחה יחד עם ג'רמי קלארקסון וג'יימס מיי מאז שנת 2002. תוכנית זו זוכה לרייטינג גבוה מאוד ברחבי בריטניה ומשודרת במדינות רבות בעולם, כולל ישראל.
בשנת 2008, הנחה האמונד גם את התוכנית "קשרים הנדסיים" בערוץ נשיונל ג'יאוגרפיק.
בתוכנית, האמונד סוקר מכונות שונות ומבני ענק, ובודק את המדע וההנדסה שמאחוריהם.
לאחר תוכנית זו הנחה האמונד את התוכנית "מדע הטיפשות" של נשיונל ג'יאוגרפיק, שבה הוא מוכיח שלכל מקרה טיפשי ישנו הסבר מדעי ברור.
משנת 2009 עד שנת 2012 הנחה את הגרסה הבריטית לוויפאאוט (טוטאל וייפאאוט), הגרסה השנייה בגודלה לפי מספר העונות אחרי הגרסה המקורית של וייפאאוט והגרסה שממנה התפתח מסלול המכשולים של שאר גרסאות הוויפאאוט מהגרסה השנייה של מסלול המכשולים.
בשנת 2020 עלתה לאוויר תוכניתו בערוץ דיסקברי, גדול (מאנגלית - big) שבה סוקר האמונד את פלאי ההנדסה הגדולים ביותר בעולם כגון, מפעל המכוניות של וולקסוואגן, ספינת מכולות וכדומה.
קריירה בטלוויזיה וברדיו > טלוויזיה > תאונתו בתוכנית טופ גיר

במהלך צילומי העונה התשיעית של "טופ גיר" (לפני עליית העונה) ביצע האמונד פעלול בו נסע על מכונית הספורט ה"ומפייר דראגסטר" ("הערפד") המצוידת במנוע סילון. האמונד נסע במהירות של 464 קמ"ש, במטרה לשבור את השיא האנגלי למהירות נהיגה. במהלך הנסיעה התפוצץ הגלגל הקדמי הימני, האמונד איבד שליטה והמכונית התרסקה בחולות שלצד הכביש. האמונד שרד את התאונה ללא נזק חיצוני רב, אך ספג פגיעת ראש חמורה שבמהלכה חדר בורג את גולגולתו ושקע בתרדמת כשמצבו מוגדר קשה מאוד. למרות שהרופאים צפו שתהליך ההחלמה בבית החולים יארך כ-15 חודשים, האמונד השתקם לחלוטין לאחר חמישה שבועות בלבד.
כארבעה חודשים לאחר מכן, "טופ גיר" חזרה למסך הקטן בעונה ה-9, לאחר שהאמונד התאושש.
בתוכנית הפתיחה של העונה ה-9, ב-28 בינואר 2007 קידמו את פניו כגיבור ועשו מעין מסיבה בתוכנית בהשתתפות רקדניות וזיקוקי דינור. באותה תוכנית הוקרנה התאונה והאמונד סיפר את הרגעים שעברו עליו באותו זמן.
ביום התאונה, האמונד, שהגיע למהירות של 505 קמ"ש, למעשה שבר את השיא הבריטי שעמד על 483 קמ"ש, אולם בשל התאונה והעובדה שחוקי שבירת השיא לא נאכפו (האמונד לא נסע בנוסף לנסיעתו שוברת השיא, גם בכיוון הנגדי של המסלול כפי שמחייבים חוקי גינס), השיא אינו רשמי.
חייו האישיים

ב-4 במאי 2002 נישא לאמנדה (מינדי) את'רידג'. לזוג שתי בנות: איזבלה, ילידת אוקטובר 2000, וווילו (Willow), ילידת אוגוסט 2003. כיום מתגוררים האמונד ומשפחתו בטירה מודרנית בגלוסטר, שבה הם מגדלים מספר סוסים וכלבים. להאמונד אוסף של בתים, וכמובן אוסף של מכוניות ואופנועים.
הערות שוליים

↑  כתבה על התאונה, באתר הבי.בי.סי (באנגלית)
↑  ריצ'רד המונד ("טופ גיר") נפצע קשה בתאונה, באתר ynet, 21 בספטמבר 2006
↑  אתר התוכנית, מתוך אתר ערוץ נשיונל ג'יאוגרפיק ישראל
↑  קטע וידאו של התאונה, וריאיון עם ריצ'רד האמונד, מתוך התוכנית "טופ גיר"
| --- | --- |
בקרת זהויות :  NLI: 987007450800905171  PLWABN: 9810538898305606  BNE: XX5249663  BnF: cb156848868 (data)  ISNI: 0000 0000 7848 4501  LCCN: n2006038804  LNB: 000093982  MusicBrainz: 16761b38-cc00-4965-a930-69c0f4236ec9  NDL: 01118299  NKC: xx0063865  NLA: 36404912  NLG: 327409  NLK: KAC200702095  NTA: 314764836  RERO: 02-A026455622  SUDOC: 14085830X  VIAF: 85714451   WorldCat (עם VIAF): 85714451
שכונת שמשון

| --- | --- |

עמודים רומיים בגן הלאומי
 מידע
 עיר:  אשקלון 
 תאריך ייסוד:  1957 
 על שם:  שמשון 
 אוכלוסייה:  40,000
 קואורדינטות:  31°39′21″N 34°33′45″E﻿ / ﻿31.65596°N 34.56248°E﻿ / 31.65596; 34.56248
  מפת מיקום  מפה דינמית   (למפת השפלה מוגדלת) שכונת שמשון(למפת השפלה רגילה) שכונת שמשון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שכונת שמשון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שכונת שמשון  he שכונת שמשוןhe שכונת שמשוןמפת  __ אשקלון (in English: Ascalon) [‌השפלה וסביבותיה‌]מצפון, ממזרח ומדרום: __ מועצה אזורית חוף אשקלון (in English: Hof Ashkelon Regional Council) ממערב: הים התיכון (in English: PAM) tabBackground:;tabBorder:#aaa;defaultTab:0;
 
שכונת שמשון, או בשמה הקודם "עתיקות", הוקמה בשנת 1957 בדרום-מערב אשקלון בקרבת החפירות הארכאולוגיות של העיר הפלשתית הקדומה.
בתחילה השכונה חולקה לרבעים עתיקות ב, עתיקות ג, עתיקות ד. בשנות 60-50 השכונה קלטה בעיקר עולים ממדינות ערב. והשינוי הדמוגרפי העיקרי הגיע בשנות ה-90 אחרי העלייה הגדולה ממדינות חבר העמים ואתיופיה.
כיום השכונה היא הגדולה באשקלון ומאכלסת כ-35% מתושבי העיר. מתגוררים בה כ-40 אלף תושבים.
אתרים בשכונה

חוף שמשון - חוף הרחצה הדרומי של העיר
הגן הלאומי אשקלון  - אתר העתיקות ו"הפארק" לבילוי ונופש
אמפיתיאטרון  מודרני ובו 10,000 מקומות ישיבה לאירועי תרבות
שווינציאן (רשות מקומית)

| --- | --- |
סמל שווינציאןסמל שווינציאן

הנהר זימנה העובר בתחומי רשות מקומית שווינציאן
 מדינה:  ליטא ליטא
 מחוז:  מחוז וילנה מחוז וילנה
 מושל:  Rimantas Klipčius
 בירת הרשות מקומית:  שווינציאן
 שטח:  1,692 קמ"ר
 גובה:  183 מטרים
 אוכלוסייה:  ‏
  ‑ ברשות מקומית:  22,265 (1 בינואר 2023)
 קואורדינטות:  55°07′00″N 26°10′00″E﻿ / ﻿55.116666666667°N 26.166666666667°E﻿ / 55.116666666667; 26.166666666667 
 אזור זמן:  UTC +2
 www.svencionys.lt
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
שווינציאן (בליטאית: Švenčionių rajono savivaldybė (שוונצ'וניס), ‏האזנהקובץ:Svencionys.ogg‏Ⓘ‏) היא אחת מ-60 הרשויות המקומיות של ליטא, הממוקמת במזרח ליטא, במחוז וילנה. אוכלוסייתה מנתה בשנת 2011, למעלה מ-27,800 תושבים.
היא משתרעת על פני 1,692 קמ"ר המכסים 2.6% משטחה הכולל של ליטא. העיר שווינציאן היא העיר הגדולה ביותר ברשות, ומשמשת כמרכז המנהלי שלה.
היסטוריה מנהלית

מחוז-משנה שווינציאן נוסד ברפובליקה הסובייטית הסוציאליסטית הליטאית בשנת 1950 ומאז עבר שינויים שונים. ב-1995 הוקמה בו רשות מקומית.
דמוגרפיה

מאז סוף שנות ה-50 של המאה ה-20 ישנה ירידה מתמדת בגודל האוכלוסייה ברשות מקומית שווינציאן: ב-1959 נספרו בו 39,829 איש; ב-1970 נמנו בו 39,633 איש; ב-1979 נמנו בו 38,157 איש; ב-1989 נמנו בו 38,004 איש; ב-2001 נמנו בו 33,135 איש; ב-2005 נמנו בו 31,130 איש; וב-2011 נמנו בו 27,868.[דרושה הבהרה]
יישובים

ברשות המקומית שלוש ערים: מרכז מנהלי שווינציאן, פבראדה, ושוונצ'יונייליאי; שלוש עיירות: אדוטישקיס (היידוצישק) קלטניני (קלטוניאן) ולבנוראס; ועוד 602 כפרים קטנים יותר.
שועל בנגלי

| שועל בנגלי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלביים
סוג:: שועל
מין:: שועל בנגלי
שם מדעי
 Vulpes bengalensis ‏שו, 1800
תחום תפוצה


שועל נח בהודו
שועל בֶּנְגָּלִי (שם מדעי: Vulpes bengalensis) הוא מין של שועל קטן יחסית, החי באזורי מזרח אסיה, בתת-היבשת ההודית ואזור ההימלאיה.
זהו שועל קטן יחסית בעל פרצוף מוארך עם אוזניים כהות מעט. זנבו השחור ארוך ביותר יחסית לגופו וקצהו שחור. צבעו הכללי הוא בין אפור לחום בהיר. אורכו כ-46 ס"מ, כאשר הזנב מגיע לאורך של כ-25 ס"מ, ומשקלו נע בין 2.3 ל-4.1 ק"ג.
תזונה

השועל הבנגלי הוא אוכל-כול, בדומה לרוב השועלים, וניזון בעיקר ממכרסמים, כמו גם עופות, זוחלים קטנים, סרטנים, חרקים ואף פירות. את הגורים הוא יאכיל בעכברים.
תפוצה

השועל הבנגלי מצוי לאורך תת-היבשת ההודית במגוון אזורי מחיה, לבד מהיערות הצחיחים של דרום הודו. הם מעדיפים כרי עשב הרריים או ערבות פתוחות וגם יערות.
השועל נפוץ במדינות הבאות: הודו, בנגלדש, נפאל ופקיסטן.
הערות שוליים

↑  שועל בנגלי באתר הרשימה האדומה של IUCN
| כַּלְבִּיִּים (מתת-משפחת הכלבים) |
| --- | --- | --- |
| שבט כלבים, תת-שבט כלבים ("דמויי-זאב") | סוג כלב, מינים: זאב מצוי · (תת-מין כלב הבית) • זאב ערבות • זאב אדמוני • זאב אלגונקווין • זאב חבשי • זאב זהוב אפריקאי • תן זהוב ♦ סוג ומין יחיד זאב טלוא ♦ סוג תן, מינים: תן שחור-גב • תן לבן-פס ♦ סוג ומין יחיד דול מצוי |   |
| שבט כלבים, תת-שבט כלביים דרום-אמריקאיים | סוג ומין יחיד זאב הרעמה ♦ סוג ומין יחיד זאב היער ♦ סוג שועל דרום אמריקאי, מינים: שועל הפמפס • שועל דרווין • שועל ארגנטינאי אפור • שועל ארגנטינאי לבן • שועל ערבות פרואני • שועל קולפאו ♦ סוג ומין יחיד שועל הסרטנים ♦ סוג ומין יחיד שועל קטן-אוזן |   |
| שבט שועלים אפורים | סוג שועל אפור, מינים: שועל אפור מצוי • שועל איים אפור |   |
| שבט שועלים | סוג שועל-רקון, מינים: שועל-רקון מצוי • שועל-רקון יפני ♦ סוג ומין יחיד שועל אוזנן ♦ סוג שועל (שועלים אמיתיים), מינים: שועל מצוי (אדום) • שועל פנק • שועל החולות • שועל הכף • שועל שלג • שועל צוקים • שועל בנגלי • שועל קורסאקי • שועל מקרוטיס • שועל מהיר • שועל חיוור • שועל חול טיבטי |   |
ערך זה הוא קצרמרבנושא יונקים. אתם מוזמנים לתרום לוויקיפדיה ו.
שירות ממסר טלפוני

חירשת מדברת באמצעות שירות ממסר בעת עבודתה
שירות ממסר טלפוני הוא שירות שנועד לאפשר ללקוחות כבדי שמיעה וחירשים (כו"ח) לבצע שיחה בטלפון באופן זהה לשיחה טלפונית שמבצע לקוח ללא מוגבלות.
חברות הטלפוניה בישראל מכנות שירות זה "מוקד תיווך טלפוני", והוא פועל בישראל, החל מ-15 ביולי 2009, מכוח חוק שוויון זכויות לאנשים עם מוגבלות ותקנות שהותקנו מכוחו.
בישראל

בשנת 2001 פנתה עמותת 'בקול' אל חברת 'סלקום' וביקשה ממנה להפעיל שירות ממסר לקהילת כו"ח. כו"ח שרצו לקבל שירות טלפוני, נרשמו בסלקום אחרי צירוף אישור על זכאותם, וכל זכאי קיבל סיסמה. כשזכאי ביקש מסלקום לבצע שיחה עבורו, היה עליו לכתוב פנייה טלפונית בפקס עם סיסמתו, או לפתוח פנייה באתר אינטרנט ייעודי של סלקום, והשיחה לצד ג' הייתה נעשית על ידי סלקום באותו יום עד שעות הערב. ניהול דו-שיח בין המשתמש ובין סלקום נמשך מספר שעות, משום שכל פנייה נוספת למוקד סלקום דרשה פתיחת פנייה חדשה, שנסגרה עם סיום הטיפול בה על ידי סלקום, עקב היעדר צ'אט ודוא"ל.
סלקום לא דרשה רכישת מינוי כזכאות לשירות, ובקהילת כו"ח שררה אי-בהירות לגבי השירות. כך חבר כו"ח לא ידע שהשירות נועד גם למי שאינו מנוי סלקום, ולא ידע שהמוקד מעביר מסרים טלפוניים לצד ג', אלא היה סבור שמדובר בשירות נגיש אל סלקום עצמה.
ב-2005 הקים אהרון עיני, יושב ראש אגודת החרשים בישראל (אח"א) לשעבר, חברה בשם 'מקשרפון' שסיפקה שירות ממסר באמצעות מצלמת רשת וצ'אט, לפי בחירת הלקוח, תוך תשלום דמי מנוי חודשיים.
בשנת 2008 הקימה אח"א מרכז תקשורת המופעל בשפת הסימנים בווידאו עם אפשרות לצ'אט, על ידי תוכנת אובו. התנאי לקבלת השירות היה תשלום דמי חבר שנתיים לאח"א, והשירות פעל מ-9 בבוקר עד 6 בערב. ב-1 באוקטובר 2016 הקימה גם עמותת המכון לקידום החרש בישראל שירות ממסר הנתמך בווידאו ובשפת הסימנים. בעקבות הפסקת מימון ממשרד הרווחה, נסגר השירות באח"א ב-1 בפברואר 2017.
משרד הרווחה הפעיל שירות ממסר באמצעות תוכנת צ'אט של מיקרוסופט מסנג'ר לפניות חירום בלבד מצד קהילת כו"ח, בדומה למוקד החירום הטלפוני 118. השירות פעל כצ'אט ללא וידאו, ולא התאים לחירשים שלא שלטו בעברית. משרד הרווחה הוא שקבע אם הפניה דחופה דיה כדי לתת את השירות.
בישראל > אחרי התקנת התקנות

עם תחילת התקנות, עברה סלקום למענה אוטומטי שנשלח לפונים. הפונים הוזמנו להירשם מחדש לשירות בסלקום, הפעם כמנויי סלקום בלבד, או להירשם לשירות אצל חברות הטלפוניה שלהם. היתרון בהודעה זו היה בכך שהמנויים לשירות היו הראשונים שידעו על כניסת התקנות לתוקף, משום שחברי הקהילה האחרים לא ידעו על תקנות אלו, ועקב כך הוגשו ארבע בקשות לתובענות ייצוגיות נגד חברות הטלפוניה בישראל.
שירות הממסר עצמו ניתן על ידי חיוג למספרי טלפון במדינת ישראל, בעברית ובערבית. אח"א השלימה שירות זה על ידי מתן שירות ממסר בשפות הסימנים הישראלית והרוסית, לחירשים ותיקים ולחירשים עולים מחבר המדינות ומאתיופיה.
קהילת כו"ח נתקלה בקשיים בבואה להירשם לשירות אצל חברות הטלפוניה. רוב נציגי החברות לא ידעו על התקנות, והן לא צוינו במערכות שלהם. חלק מהחברות סיימו את השירות בשעה מסוימת בערב, על אף הקבוע בתקנה 5(2): "השירות יינתן בכל ימות השנה ובכל שעות היממה", בדומה לשיחת טלפון רגילה.
חלק מהחברות לא רשמו לשירות את הזכאים שפנו אליהן, וחלקן רשמו באיחור. אחרי הרישום, קבעו חברות הטלפוניה את סוג הפניות שהן תבצענה עבור לקוחותיהם הזכאים. בשנים 2010–2011 סירבה חברת פרטנר לבצע שיחות לשירות הלקוחות שלה, והפנתה את הפונים אל אתר האינטרנט שלה. נציבות שוויון זכויות לאנשים עם מוגבלות (נציבות השוויון) טיפלה בעניין זה, ופרטנר הסכימה לבצע שיחות גם לשירות הלקוחות שלה. במאי 2016 סירבה חברת פרטנר לבצע שיחה למספר הטלפון 144, בטענה ש-144 הוא שירות תוכן, ואין באפשרותה להתקשר למספר תוכן, אף על פי שמשרד התקשורת הסדיר את שירותי התוכן ב-2014, ו-144 אינו נמנה עליהם. בנובמבר 2016, סירבה פרטנר לבצע שיחה טלפונית רגילה, בטענה שכבר התקשרה לאותו מקום יומיים לפני כן, ושם נמסר לפרטנר שהנושא בטיפול. עקב סירוב זה, פנתה שוב נציבות השוויון אל פרטנר בדצמבר 2016.
עקב פעולותיהן של חברות הטלפוניה, הוגשו נגדן תובענות ייצוגיות בעניין זה בפברואר 2012 ובאוקטובר 2013. תגובת החברות הייתה שהתקנות אינן חלות עליהן, ובאפריל, נובמבר ודצמבר 2016 ניתנו שלושה פסקי דין על דרך הפשרה על ידי אותו מותב, שחייבו את חברות הטלפוניה לפצות את מגישי הבקשות ואת בא כוחם, להוסיף צ'אט בפנייה לשירות הממסר, ולהגדיל את מגוון המסרים המועבר דרך השירות. עד סוף שנת 2016, לא הפעילו חברות הטלפוניה את הצ'אט במתכונת שנקבעה בפסק הדין. מעבר לכך, עונה נציגת פרטנר לכל הלקוחות באותו הזמן, על מנת לקצר את זמן ההמתנה למענה, הקבוע בתקנות כזמן אמת, והתוצאה היא התארכות הטיפול בלקוחות.
בישראל > התנהגות צד ג'

נציבות השוויון טיפלה גם בגופים ישראליים שקיבלו שיחות בשירות ממסר מחברות הטלפוניה הישראליות, וסירבו להשיב על הפנייה הטלפונית, בטענה שהנציגה שביצעה את השיחה, איננה הפונה בעצמו. גם כשהסבירה הנציגה הטלפונית שהפונה אינו מסוגל לשמוע או לדבר בטלפון, העלו הגופים דרישות כמו שליחת צילום של תעודת זהות, שליחה של ייפוי כוח, הגעה פיזית של הפונה למקום בו ניתן השירות, או שליחת פקס (במקרה של דרישת ניתוק משירות).

במקרים אחרים סירב צד ג' להשיב על השיחה, מתוך חשש שהוא מוקלט בעת השיחה, וביקש מהפונה להגיע ולדבר איתו ישירות.

היו גם מי שסברו כי הנציגה הטלפונית ניסתה לבצע עימם עסקת מכירה מרחוק, אף על פי שבתחילת השיחה היא הציגה את עצמה כמי שמעבירה מסר עבור לקוח נגיש.

כשצד ג' בישראל קיבל שיחת טלפון משירות ממסר מחוץ לארץ, הוא חשש שהשיחה נעשתה על ידי גורם עוין, וניתק את השיחה.
בארצות הברית

בארצות הברית מופעל שירות הממסר (Telecommunications relay service) מכוח חוק ADA (אנ') משנת 1990, ומ-2002 השירות ניתן גם בווידאו.

ב-2002 הופעל בארצות הברית שירות ממסר טקסטואלי באינטרנט, שניתן היה לפנות אליו מכל העולם, בכפוף לכך שמקבל השיחה ישלוט באנגלית. לאחר מכן נסגר השירות, ואחרי סגירתו, ניתן שירות ממסר באינטרנט בארצות הברית לנרשמים בלבד.
באוסטרליה

באוסטרליה מופעל שירות ממסר לאומי במגוון אפשרויות על ידי צ'אט באינטרנט, צג טקסט בטלפון למי שמדבר ואינו שומע, שליחה וקבלה של סמסים, שיחת וידאו בשפת הסימנים האוסטרלית, כתיבה וקריאה של טקסט, כתיבה ושמיעת צד ג', דיבור איטי בטלפון, וקבלת שיחה מצד ג'. שירות הממסר מציע הדגמה למעוניינים להירשם. בתובענה הייצוגית שהוגשה נגד חברות הטלפוניה בישראל, הסתמכו התובעים על שירות הממסר שניתן באוסטרליה.
ראו גם

נגישות מידע ותקשורת
Video relay service (באנגלית)
הערות שוליים

↑  תקנות שוויון זכויות לאנשים עם מוגבלות (נגישות לשירותי בזק ולמיתקני בזק), התשס"ט–2009
↑  מוקד סלקום לקהילת כו"ח בשיתוף 'בקול'
↑  אי בהירות של כו"ח ביחס לשירות
↑  פרסום של אהרון עיני מספטמבר 2005 על שירותי מקשרפון
↑  תוכנת אובו להורדה
↑  פרסום אח"א על פתיחת מרכז תקשורת ועל שעות הפעילות
↑  מוקד תיווך לאנשים חרשים וכבדי שמיעה במכון לקידום החרש
↑  הודעת אח"א על סגירת השירות
↑  פרשנות החברות לנוסח הקבוע בתקנה 5(2): "מוקד השירות יאפשר לאדם עם מוגבלות להשתמש בשירותי טלפוניה באופן דומה, ככל האפשר, לשירות טלפוניה שמשתמש בו אדם בלא מגבלה", הייתה שהנוסח מחייב אותן לספק שירות דומה, אך בלתי זהה.
1 2  תגובת המשיבות לבקשה שהוגשה בתיק ת"צ 9353-02-12, צורן ואח' נגד פרטנר ואח', בבית המשפט המחוזי בירושלים
↑  מירב קריסטל, משרד התקשורת יגביל שירותי תוכן למספרי 1-900, באתר ynet, 23 ביוני 2014
↑  התובענה הייצוגית הראשונה הוגשה נגד חברות הטלפוניה הגדולות.
↑  התובענה הייצוגית השנייה הוגשה נגד חברות הטלפוניה הקטנות.
↑  תקנה 5(2), שם.
↑  שירות ממסר בארצות הברית דרך האינטרנט
↑  שירות IP Relay לנרשמים בלבד
↑  שירות ממסר באוסטרליה
תא דם אדום

| --- | --- |

 שיוך:  דם 
 היווצרות:  מח עצם 
 תיאור ב:  המילון האנציקלופדי ברוקהאוס ואפרון 
 מזהים
 לטינית (TA98):  Erythrocytus 
 טרמינולוגיה היסטולוגיקה:  H2.00.04.1.01001 
 FMA:  62845 
 קוד MeSH:  A11.118.290 
 מזהה MeSH:  D004912 
 מערכת השפה הרפואית המאוחדת:  C0014792 
 
מימין לשמאל:
תא דם לבן, טסית דם, תא דם אדום.
צולם באמצעות מיקרוסקופ אלקטרוני סורק (SEM).
תאי דם אדומים (בלעז: אֵרִיתְרוֹצִיטים, Erythrocytes) הם המרכיב העיקרי של הדם. התאים הם אלו המקנים לדם את צבעו האדום, והם אחראים לתפקידו העיקרי של הדם: נשיאת חמצן אל כל תאי הגוף וסילוק פחמן דו-חמצני מהם, תהליך המושפע מלחץ חלקי של חמצן ופחמן דו-חמצני ושל pH. ההמוגלובין הוא המקנה לאריתרוציטים את צבעם האדום. כמות התאים האדומים בפלזמה היא הגבוהה ביותר מבין כל תאי הדם. כמות שבין 4.5 מיליון תאים ו-6 מיליון תאים למיקרוליטר (מיליונית ליטר) דם נחשבת לנורמלית.
תפקידם העיקרי של האריתרוציטים הוא להעביר חמצן מהריאות לתאי הגוף ולהעביר פחמן דו-חמצני מהתאים אל הריאות. האריתרוציט נוצר מתאי גזע בתהליך הבשלה שנקרא אריתרופוייזה (Erythropoiesis), המתרחש במח העצם, מאבד האריתרוציט את הגרעין שלו. במעבר ממח העצם לדם נקרא התא תא דם אדום צעיר (רטיקולוציט) והוא מכיל שרידי RNA. לאחר התמיינות הופך הרטיקולוציט לתא בשל. תא דם בוגר הוא חסר גרעין ואברונים. כל תא דם אדום מכיל כ-300 מיליון מולקולות המוגלובין. האריתרוציט מכוסה בקרום המורכב מליפידים וחלבונים, מרכיבים המגדירים את סוג הדם. אורך החיים של אריתרוציטים הוא כ-120 יום, והם מפורקים בטחול.
תפקוד

תאי הדם האדומים מופרשים לדם ממח העצם, שם הם נוצרים, ובמצב זה הם מכילים בתוכם חלבון המוגלובין אשר תכונתו העיקרית היא נטייתו לקשור חמצן באופן רופף.
כאשר ההמוגלובין נחשף לסביבה עשירה בחמצן, בריאות, חמצן מהאוויר הנשאף עובר לתוך הדם ונקשר להמוגלובין.
הדם זורם דרך הלב לכל חלקי הגוף, שם ישנה סביבה ענייה בחמצן ועשירה בדו תחמוצת הפחמן. בסביבה כזו ההמוגלובין נוטה עקב תכונותיו הכימיות לשחרר את החמצן המחובר אליו.
במצב רגיל, יקשר חמצן כמעט ל 100% מההמוגלובין כאשר הדם עובר דרך הריאות, ואילו בגוף ישתחרר חלק מחמצן זה, ורק 75% מההמוגלובין יישאר קשור לחמצן.
וכך ההמוגלובין בתוך תא הדם האדום זורם דרך הדם, ומעביר את החמצן מהריאות לכל תאי הגוף האחרים.
פחמן חד-חמצני פוגע בתפקוד ההמוגלובין משום שהוא נקשר אליו באופן בלתי הפיך ומונע אספקת חמצן לתאים.